b'\n_START_ARTICLE_\nAustralopithecus afarensis\n_START_SECTION_\nLucy\n_START_PARAGRAPH_\nDescoperit de D. Johanson \xc3\xaen 1974, la Hadar, Etiopia. Perioada estimat\xc4\x83: aproximativ acum 3,2 milioane de ani. \xe2\x80\x9cLucy\xe2\x80\x9d era o femel\xc4\x83 adult\xc4\x83, \xc3\xaen jur de 25 de ani. Cam 40% din schelet a fost g\xc4\x83sit, pelvisul, femurul (osul coapsei) \xc8\x99i osul tibial, toate demonstr\xc3\xa2nd mersul biped. M\xc4\x83sura cam 107\xc2\xa0cm (mic\xc4\x83 pentru specia ei) \xc8\x99i c\xc3\xa2nt\xc4\x83rea \xc3\xaen jur de 28 de kg.\n_START_SECTION_\nLaetoli\n_START_PARAGRAPH_\n\xe2\x80\x9eamprente ale piciorului\xe2\x80\x9d, A. afarensis\xc2\xa0?_NEWLINE_Descoperit \xc3\xaen 1976, la Laetoli, \xc3\xaen Tanzania. Perioada apreciat\xc4\x83 este de aproximativ acum 3,7 milioane de ani. Urmele constau din amprente fosilizate ale labei piciorului, provenind de la doi sau trei hominizi bipezi. M\xc4\x83rimea acestora \xc8\x99i lungimea indic\xc4\x83 faptul c\xc4\x83 ei aveau cam 140\xc2\xa0cm, respectiv 120\xc2\xa0cm \xc3\xaen \xc3\xaen\xc4\x83l\xc8\x9bime. Mul\xc8\x9bi oameni de \xc8\x99tiin\xc8\x9b\xc4\x83 sus\xc8\x9bin c\xc4\x83 urmele labei piciorului sunt efectiv identice cu acelea ale hominizilor evolua\xc8\x9bi, \xc3\xaen timp ce al\xc8\x9bii sus\xc8\x9bin c\xc4\x83 degetele mari se \xc3\xaendep\xc4\x83rteaz\xc4\x83 u\xc8\x99or (ca la maimu\xc8\x9be) \xc8\x99i c\xc4\x83 degetele sunt mai mari dec\xc3\xa2t la hominizi, \xc3\xaens\xc4\x83 mai scurte dec\xc3\xa2t la maimu\xc8\x9be. S-a f\xc4\x83cut o tentativ\xc4\x83 de atribuire a amprentelor la A. afarensis, fiindc\xc4\x83 nu se cunoa\xc8\x99te alt\xc4\x83 specie hominid\xc4\x83 din acel timp.'